b'\n_START_ARTICLE_\nOto\xc4\x8dje Rjukju\n_START_SECTION_\nImenovanje\n_START_PARAGRAPH_\nIme Rjukju (\xe7\x90\x89\xe7\x90\x83) ima mo\xc4\x8dno povezavo s kraljestvom Rjukju, ki izvira iz Okinavskega oto\xc4\x8dja, obsegalo pa je tudi otoka Saki\xc5\xa1ima in Amami. Humanisti se ve\xc4\x8dinoma strinjajo, da si otoki Amami, Okinava, Mijako in Jaejama delijo veliko dedi\xc5\xa1\xc4\x8dine, \xc4\x8deprav so zelo raznoliki._NEWLINE_"Rjukju" je eksonim, ki se prvi\xc4\x8d pojavi v Knjiga dinastije Sui (636). Prikriti opis te de\xc5\xbeele\xc2\xa0Li\xc3\xbaqi\xc3\xba (\xe6\xb5\x81\xe6\xb1\x82) nam ne poka\xc5\xbee, ali je z imenom mi\xc5\xa1ljen Tajvan, Okinava, ali morda oba. Knjiga dinastije Sui je dolgo slikala podobe o otokih, saj naj bi bili prebivalci kanibali, ki so vzbujali strah med okoli\xc5\xa1kimi prebivalci.\xc2\xa0Kasneje so nekateri viri imenovali Okinavo "Veliki Rjukju" (\xe5\xa4\xa7\xe7\x90\x89\xe7\x90\x83), Tajvan pa "Mali Rjukju" (\xe5\xb0\x8f\xe7\x90\x89\xe7\x90\x83). Okinavske oblike besede Rjukju je Ru\xc4\x8du\xc2\xa0ali Du\xc4\x8du\xc2\xa0v okinavskem dialektu ter Ru\xc4\x8du\xc2\xa0v jeziku Kunigami.\xc2\xa0Med obiskom admirala Matthewa C. Perryja v Kraljestvu Rjukju se je doma\xc4\x8din na Okinavi imenoval "Do \xc4\x8co".\n_START_SECTION_\nVzhodni otoki Liuqiu\n_START_PARAGRAPH_\nPrve omembe otokov so v Analih dinastije Qin. Qin Shi Huang je sli\xc5\xa1al za "sre\xc4\x8dne nesmrtnike", ki \xc5\xbeivijo na vzhodnih otokih, zato je poslal ekspedicije po elikisir \xc5\xbeivljenja, a so bile pri tem neuspe\xc5\xa1ne. Nekateri predlagajo, da so ekspedicije dosegle Japonsko, kjer so spro\xc5\xbeile dru\xc5\xbebene spremembe, a so isti dogodki del folklore na otoku Kudaka.\xc2\xa0Vzhodne otoke spet omenjajo Anali dinastije Han._NEWLINE_Leta 601 so Kitajci poslali ekspedicijo v "dr\xc5\xbeavo Liuqiu" (\xe6\xb5\x81\xe6\xb1\x82\xe5\x9c\x8b). Bili naj bi majhni in vzkipljivi, njihovega jezika niso razumeli. Vrnili so se leta 607 s trgovci in odpeljali doma\xc4\x8dina nazaj domov. Eden od Japoncev na ambasadi v Loyangu je zatrdil, da nosi opravo in govori jezik otoka Jaku. Leta 610 so poslali zadnjo ekspedicijo z vojsko, ki naj bi zahtevala podreditev Kitajskemu cesarstvu. Oto\xc4\x8dani so se borili, a so jim Kitajci po\xc5\xbegali "pala\xc4\x8de" in pobili na tiso\xc4\x8de doma\xc4\x8dinov, potem pa otok zapustili.\n_START_SECTION_\nJu\xc5\xbeni otoki starodavne Japonske\n_START_PARAGRAPH_\nOto\xc5\xa1ka veriga se pojavi v Nihon \xc5\xa0okiju (720) iz leta 618 pod imenom Ju\xc5\xbeni otoku (\xe5\x8d\x97\xe5\xb3\xb6 Nanto), kjer je navedeno, da so ljudje iz\xc2\xa0Jakuja (\xe6\x8e\x96\xe7\x8e\x96,\xe5\xa4\x9c\xe5\x8b\xbe) sledili cesarjevim vrlinam. Leta 629 je cesarski dvor odposlal ekspedicijo na Jaku. Jaku\xc2\xa0v pomeni v zgodovinskih virih obmo\xc4\x8dje \xc5\xa1ir\xc5\xa1e od dana\xc5\xa1njega otoka Jaku\xc5\xa1ime. Leta 657 je ve\xc4\x8d oseb iz Tokare (\xe9\x83\xbd\xe8\xb2\xa8\xe9\x82\x8f, morda Dvaravatija) prispelo na Kju\xc5\xa1u, a so rekli, da jih je najprej zaneslo na Anami (\xe6\xb5\xb7\xe8\xa6\x8b\xe5\xb3\xb6 Amamid\xc5\xbeima), prva omemba imena._NEWLINE_Leta 677 naj bi cesarski dvor priredil banket za ljudi otoka Tane (\xe5\xa4\x9a\xe7\xa6\xb0\xe5\xb3\xb6), dve leti kasneje pa so poslali \xc5\xa1e misijo na ta otok. Misija je ponesla tudi ljudi iz Taneja, Jakuja in Amamija (\xe9\x98\xbf\xe9\xba\xbb\xe5\xbc\xa5). Po \xc5\xa0oku Nihongiju\xc2\xa0(797) je dvor leta 698 odposlal voja\xc5\xa1ke sile za raziskovanje ju\xc5\xbenih otokov. Leto kasneje so dvor obiskali ljudje iz Taneja, Jakuja, Amamija in Dokana (verjetno Tokuno\xc5\xa1ima) in prinesli darove. \xc4\x8clanek iz leta 714 poro\xc4\x8da o prispetju raziskovalne ekipe iz Amamija, \xc5\xa0igakija\xc2\xa0(\xe4\xbf\xa1\xe8\xa6\x9a, verjetno otok I\xc5\xa1ikagi)\xc2\xa0in Kumija\xc2\xa0(\xe7\x90\x83\xe7\xbe\x8e, verjetno otok Iriomote, morda pa Kume). Okoli tega \xc4\x8dasa so se otoki preimenovali v Ju\xc5\xbeno oto\xc4\x8dje, kar je zamenjalo tudi Jaku._NEWLINE_V za\xc4\x8detku 8. stoletja je postal severni del verige uradno del japonskega administrativnega sistema. Po zatrtem uporu je bila leta 702 ustanovljena provinca Tane, sestavljena iz \xc5\xa1tirih okro\xc5\xbeij, ki so pokrivala Tanega\xc5\xa1imo in Jaku\xc5\xa1imo. \xc4\x8ceprav je imela majhna provinca od vsega za\xc4\x8detka, so jo vzdr\xc5\xbeevali do leta 824, ko so o zdru\xc5\xbeili v provinco Osumi. _NEWLINE_Zavezanost starodavne Japonske ju\xc5\xbenim otokom je bila strate\xc5\xa1ka in ideolo\xc5\xa1ka. Po vzoru Kitajcev so bili del cesarjevanja tudi "barbari", ki so hlepeli po velikih vrlinah cesarja. Japonci so ravnali z ljudstvima Emi\xc5\xa1i na vzhodu in Hajato na Ju\xc5\xbenih otokih kot z barbari; nekaj jih je deovalo na dvoru. Knjiga dinastije Tang (1060) govori na koncu poglavja o Japonski o treh malih princih Jaku\xc2\xa0(\xe9\x82\xaa\xe5\x8f\xa4), Haja\xc2\xa0(\xe6\xb3\xa2\xe9\x82\xaa) in Tane\xc2\xa0(\xe5\xa4\x9a\xe5\xb0\xbc)._NEWLINE_Japonski otoki imajo strate\xc5\xa1ki pomen za Japonsko, saj so bili na eni od treh poti ekspedicij na Tang Kitajsko v letih 702, 714, 733 in 752. Leta 754 je na Japonsko prispel kitajski menih Jianzhen; v svoji biografiji iz leta 779 omenja\xc2\xa0Akonaho (\xe9\x98\xbf\xe5\x85\x90\xe5\xa5\x88\xe6\xb3\xa2), verjetno dana\xc5\xa1njo Okinavo. Misije od leta 777 so potekale po bolj direktni poti iz Kju\xc5\xa1uja, zato je zanimanje centralne vlade za ju\xc5\xbene otoke jenjalo.\n_START_SECTION_\nKikajga\xc5\xa1ima in Ioga\xc5\xa1ima\n_START_PARAGRAPH_\nJu\xc5\xbeni otoki se ponovno pojavijo konec 10. stoletja. Po\xc2\xa0Nihongi rjakuju\xc2\xa0(11.-12. stoletje) je Dazajfu (upravno sredi\xc5\xa1\xc4\x8de Kju\xc5\xa1uja) poro\xc4\x8dal, da so Nanban\xc2\xa0(ju\xc5\xbeni barbari) pirati, (po \xc5\xa0ojukiju) oto\xc4\x8dani Amamija, pusto\xc5\xa1ili po Kju\xc5\xa1uju v letu 997.\xc2\xa0Dazajfu naj bi naro\xc4\x8dil "otoku Kika oz. Kikaj" (\xe8\xb2\xb4\xe9\xa7\x95) aretacijo piratov Nanban._NEWLINE_Serija poro\xc4\x8dil govori o ljudeh z znanjem naprednega jadranja na Anamiju in da je imel Dazajfu opori\xc5\xa1\xc4\x8de na otoku Kikaj. Oto\xc4\x8dje Amani je bilo okoli leta 1020 verjetno del trgovske mre\xc5\xbee med Kitajsko dinastije Song, Kju\xc5\xa1ujem in Gorjeojem. \xc5\xa0insarugakuki\xc2\xa0iz sredine 11. stoletja je fikcijsko delo o trgovcu Ha\xc4\x8diro-mautotu, ki je potoval vse do de\xc5\xbeele Fu\xc5\xa1u na vzhodu in na otok Kika (\xe8\xb2\xb4\xe8\xb3\x80\xe4\xb9\x8b\xe5\xb3\xb6 Kikano\xc5\xa1ima) na zahodu, kjer je dobil \xc5\xbeveplo in \xc5\xa1koljke. Delo ni popolna fikcija, saj jezlada dvorana v \xc4\x8cuson-d\xc5\xbeiju (okoli 1124) na severovzhodu Japonske dekorirana z na tiso\xc4\x8de takih \xc5\xa1koljk._NEWLINE_Nekateri \xc4\x8dlanki iz Azuma Kagamija iz leta 1187 pravijo, da je Ata Tadakage iz province Sacuma prebegel na otok Kikaj (\xe8\xb2\xb4\xe6\xb5\xb7\xe5\xb3\xb6) okoli leta 1160. Leta 1188 naj bi bodo\xc4\x8di \xc5\xa1ogun\xc2\xa0Minamoto no Joritomo poslal sile na otok Kikaj (\xe8\xb2\xb4\xe8\xb3\x80\xe4\xba\x95\xe5\xb3\xb6), da ga umiri. Cesarski dvor naj bi temu ugovarjal, saj da otok ni pod njihovo upravo.\xc2\xa0Povest o klanu Tajra iz 13. stoletja prikazuje otok Kikaj (\xe9\xac\xbc\xe7\x95\x8c\xe5\xb3\xb6), kamor sta bila izgnana Tajra no Jasujori in Fud\xc5\xbeivara no Naricune po incidentu \xc5\xa0i\xc5\xa1igatani leta 1177. Orisan otok je verjetno Iod\xc5\xbeima ali Osumi, del kaldere Kikaj. Od kitajskega izuma smodnika je postalo \xc5\xbeveplo velik izvozni produkt na Japonskem. \xc5\xbdvepleni otok - Ioga\xc5\xa1ima - je postal predstavnik ju\xc5\xbenih otokov. Prva pismenka v imenu otoka se je na koncu 12. in na za\xc4\x8detku 13. stoletja spremenila iz\xc2\xa0\xe8\xb2\xb4 (plemenit) v\xc2\xa0\xe9\xac\xbc (po\xc5\xa1ast)._NEWLINE_Teorijo iz literature podpirajo tudi nove arheolo\xc5\xa1ke najdbe (kompleks Gusuku na ravnini otoka Kikaj je eno ve\xc4\x8djih najdbi\xc5\xa1\xc4\x8d). Kikaj je bil verjetno sredi\xc5\xa1\xc4\x8de trgovine od 9. do 13. stoletja z vrhuncem v 11. ali 12. stoletju. Zna\xc4\x8dilno je pomanjkanje domorodnega lon\xc4\x8darstva tipa Kaneku, na\xc5\xa1li pa so uvo\xc5\xbeene dobrine iz Kitajske, Koreje in Japonske. Na\xc5\xa1li so tudi lon\xc4\x8devino Kamujjaki, ki so jo izdelovali na otoku Tokuno\xc5\xa1ima med 11. in 14. stoletjem z namenom prodaje Kikaju.\n_START_SECTION_\nPosestev \xc5\xa0imazu in raz\xc5\xa1iritev \xc5\xa1ogunata\xc2\xa0Kamakura\n_START_PARAGRAPH_\nOkoli obdobja Hoen (1135-1141) je postala Tanega\xc5\xa1ima del posestva \xc5\xa0imazu na jugu Kju\xc5\xa1uja. Ustanovili naj bi ga okoli leta 1020 v \xc4\x8dast kanpakuju Fud\xc5\xbeivara no Jorimi\xc4\x8diju. V 12. stoletju se je raz\xc5\xa1irilo na ve\xc4\x8dje obdobje province Sacuma in Osumi, vklju\xc4\x8dno s Tanega\xc5\xa1ima._NEWLINE_Koremune no Tadahisa je postal leta 1185 oskrbnik posestva. Prvi \xc5\xa1ogun\xc2\xa0Minamoto no Joritomo ga je imenoval za\xc2\xa0\xc5\xa1oguja Sacume in Osumija. Ustanovil je klan \xc5\xa0imazu. Tadahisa je izgubil mo\xc4\x8d, ko so leta 1203 strmoglavili njegovega mo\xc4\x8dnega sorodnika. Ponovno je pridobil samo naziva\xc2\xa0d\xc5\xbeito\xc2\xa0province Sacumo in \xc5\xa1ugo\xc2\xa0province Sacumo na posestvu.\xc2\xa0D\xc5\xbeitoja\xc2\xa0in \xc5\xa1ugoja\xc2\xa0province Osumi je nasledil klan Hod\xc5\xbeo (sploh veja Nagoe). Dru\xc5\xbeina Nagoe je poslala klan Higo vladat Osumiju. Dru\xc5\xbeina klana Higo se je ustalilna na otoku Tanega\xc5\xa1ima in ustanovila klan Tanega\xc5\xa1ima._NEWLINE_Vsi otoki razen Tanega\xc5\xa1ime so bili pogrupirani kot Dvanajst otokov znotraj okro\xc5\xbeja Kavanabe v provinci Sacuma. Razdeljeni so bili na Bli\xc5\xbenjih pet (\xe5\x8f\xa3\xe4\xba\x94\xe5\xb3\xb6/\xe7\xab\xaf\xe4\xba\x94\xe5\xb3\xb6 Ku\xc4\x8digo\xc5\xa1ima/Had\xc5\xbeigo\xc5\xa1ima, Oto\xc4\x8dje Osumi razen Tanega\xc5\xa1ime) in Oddaljenih sedem (\xe5\xa5\xa5\xe4\xb8\x83\xe5\xb3\xb6 Okanana\xc5\xa1ima, Oto\xc4\x8dje Tokara). Po D\xc5\xbeokjujski vojni leta 1221 so postali\xc2\xa0d\xc5\xbeitoji\xc2\xa0okro\xc5\xbeja Kavanabe dru\xc5\xbeina Tokuso klana Hod\xc5\xbeo. Dru\xc5\xbeina Tokuso je pustila vodenje klanu \xc4\x8cikama. Leta 1306 je \xc4\x8cikama Tokiie ustvaril dokumente o dedovanju, ki referirajo na ju\xc5\xbene otoke (vsaj Dvanajst otokov, med njimi Amami, O\xc5\xa1ima, Kikaj, Tokuno\xc5\xa1ima. Zemljevid Japonske klana Hod\xc5\xbeo omenja Amami kot "okro\xc5\xbeje v zasebni lasti". Klan \xc5\xa0imazu si je tudi lastil pravice do Dvanajstih otokov. Leta 1227 je \xc5\xa1ogun\xc2\xa0Kud\xc5\xbeo Joricune potrdil \xc5\xa0imazu Tadajo\xc5\xa1ija na polo\xc5\xbeaj d\xc5\xbeitoja, med drugim tudi Dvanajstih otokov. Pouni\xc4\x8denju \xc5\xa1ogunata\xc2\xa0Kamakura je klan \xc5\xa0imasu povi\xc5\xa1al svoje pravice nad obmo\xc4\x8djem. Leta 1364 si je prilastil "18 otokov" okro\xc5\xbeja Kavanabe. Istefa leta je dal \xc5\xa0imasu Sadahisa svojemu sinu Morohisu posestva v provinci Sacuma, med njimi Dvanajst otokov in dodatnih pet otokov (verjetno Oto\xc4\x8dje Amami).\xc2\xa0\n_START_SECTION_\nTanega\xc5\xa1ima pod klanom Tanega\xc5\xa1ima\n_START_PARAGRAPH_\nKlan Tanega\xc5\xa1ima je vladal namesto dru\xc5\xbeine Nagoe, a je postal kmalu avtonomen. Navadno je bil zaveznik, v\xc4\x8dasih podlo\xc5\xbeen in v\xc4\x8dasih v sporu s klanom \xc5\xa0imazu na Kju\xc5\xa1uju. \xc5\xa0imazu Motohisa jim je dal leta 1415 Jaku\xc5\xa1imo in otok Ku\xc4\x8dinoerabu. Leta 1436 je dobil od \xc5\xa0imazu Mo\xc4\x8dihisa Sedem otokov okro\xc5\xbeja Kavanabe, provinco Sacuma (Oto\xc4\x8dje Tokara) in dva druga otoka._NEWLINE_Tanega\xc5\xa1ima je znana po uvedbi evropskega strelnega oro\xc5\xbeja. Okoli leta 1543 je prispela kitajska ladja s portugalskimi trgovci. Tanega\xc5\xa1ima Tokitaku je uspelo reproducirati portugalsko strelno oro\xc5\xbeje. V par desetletjih se je pu\xc5\xa1ka tanega\xc5\xa1ima\xc2\xa0raz\xc5\xa1irila po Japonski (obdobje Sengoku)._NEWLINE_Po zdru\xc5\xbeitvi Japonske pod Tojotomi Hidejo\xc5\xa1ijem se je utrdil klanov polo\xc5\xbeaj kot vazali klana \xc5\xa0imazu. Leta 1595 so se preselili v \xc4\x8ciran na Kju\xc5\xa1uju. \xc4\x8ceprav so se 1599 vrnili na Tanega\xc5\xa1imo, sta postali Jaku\xc5\xa1ima in Ku\xc4\x8dinoerabu del domene klana \xc5\xa0imazu. Vsi te otoki so bili del domene Sacuma v obdobju Edo.\n_START_SECTION_\nAmami in Oto\xc4\x8dje Tokara\n_START_PARAGRAPH_\nOto\xc4\x8dje Tokara je postalo osrednja to\xc4\x8dka spora med domeno Sacuma, ki se je \xc5\xa1irila proti jugu in kraljestvom Rjukju, ki se je \xc5\xa1irilo proti severu. Leta 1453 se je zgodil brodolom korejske ladje na otoku Gad\xc5\xbea (samo 80 milj od prestolnice Sacuma v Kago\xc5\xa1imi), ki je bil pod nadzorom obeh. Korejci so zapisali, da uporabljajo prebivalci Rjukjuja oro\xc5\xbeje, ki je napredno kot korejsko.\xc2\xa0Drugo dogajanje na Oto\xc4\x8dju Amami je \xc5\xa0o Tokujeva (kralj Rjukjuja) prisvojitev otoka Kikaj v letu 1466, neuspe\xc5\xa1na invazija Sacumov na Amami O\xc5\xa1imo v leti 1493 in dva upora na Amami O\xc5\xa1imu v 16. stoletju. Leta 1609 je domena Sacuma kon\xc4\x8dno osvojila oto\xc4\x8dje v invaziji na Oto\xc4\x8dje Rjukju. \xc5\xa0ogunat\xc2\xa0Tokugava je leta 1624 podelil otoke Sacumi. V obdobju Edo so prebivalci Rjukjuja ladjam Sacuma pravili "ladje Tokara".\n_START_SECTION_\nOto\xc4\x8dje Okinava\n_START_PARAGRAPH_\nVladarji na Oto\xc4\x8dju Okinava so se leta 1429 zdru\xc5\xbeili v\xc2\xa0 kraljestvo Rjukju. Kraljestvo je osvojilo Oto\xc4\x8dji Mijaki in Jaejama, na vrhuncu mo\xc4\x8di pa tudi Amami. \xc5\xa0imazu Tadacune iz Sacume je leta 1609 vdrl v kraljestvo z vojsko 13 d\xc5\xbeunk in 2.500 samurajev in zavladal nad otoki. Prebivalci oto\xc4\x8dja se niso upirali, saj niso bili sposobni za bojevanje, kralj \xc5\xa0o Nej jim je naro\xc4\x8dil, da naj ne izgubljajo dragocenih \xc5\xbeivljenj.\xc2\xa0Po tem so pla\xc4\x8devali daritve \xc5\xa1ogunu\xc2\xa0in japonskemu cesarju. Kralje je izbiral japonski klan, \xc4\x8desar Kitajci niso vedeli, saj so jih imeli za zveste podlo\xc5\xbenike Leta 1655 je razmerje s Kitajsko odobril \xc5\xa1ogunat. Leta 1874 so prekinili odnose s Kitajsko._NEWLINE_Leta 1872 je japonska vlada vzpostavila sistem Rjukju\xc2\xa0han pod Zunanjim ministrstvom, od leta 1875 pa pod Notranjim ministrstvom.\xc2\xa0Leta 1879 je vlada Mejd\xc5\xbei aneksirala otoke, ustanovila prefekturo Okinava, kralj pa se je moral preseliti v Tokio.\xc2\xa0Ko je Kitajska podpisala pogodbo \xc5\xa0imonoseki po porazu v prvi kitajsko-japonski vojni, se je dokon\xc4\x8dno odpovedala oto\xc4\x8dju._NEWLINE_Ameri\xc5\xa1ki nadzor nad Okinavo se je za\xc4\x8del 1945 z ustanovitvijo voja\xc5\xa1ke vlade, ki je postala 1950 civilna administracija. Leta 1952 so dobile ZDA po podpisu pogodbe v San Franciscu uradno pravico do nadzora nad otoki ju\xc5\xbeneje od 29\xc2\xb0 severno. Otoku je med leti 1952-72 vladala Vlada Oto\xc4\x8dja Rjukju. Upravne pravice so leta 1972 vrnili Japonski._NEWLINE_Danes se pojavljajo \xc5\xa1tevilna vpra\xc5\xa1anja o zgodovini Okinave. Nekateri prebivalci oto\xc4\x8dja in Japonci menijo, da so oto\xc4\x8dani zelo razli\xc4\x8dni od ljudstva Jamato. Trdijo tudi diskriminacije, saj je na otoku toliko ameri\xc5\xa1ke vojske. Razmi\xc5\xa1ljajo tudi o odcepitvi.\xc2\xa0V za\xc4\x8detki 21. stoletja so se napetosti glede pravic do Oto\xc4\x8dja Senkaku s Kitajsko pove\xc4\x8dale.\xc2\xa0New York Times je leta 2013 komentiral, da so skoraj vsi, ki zahtevajo ponovni premislek o lastni\xc5\xa1tvu otoka nekako povezani s kitajsko vlado._NEWLINE_Veliko popularnih glasbenikov in skupin prihaja iz prefekture Okinava. Med njimi skupine Speed, Orange Range ter solo pevci Namie Amuro in Gackt.\n_START_SECTION_\nDomorodci\n_START_PARAGRAPH_\nPrebivalci verigo so dr\xc5\xbeavljani Japonske, a je (razen za prebivalce oto\xc4\x8dij Osumi in Tokara) poimenovanje za Japonce problemati\xc4\x8dno. Strokovnjaki so prepoznali skupno dedi\xc5\xa1\xc4\x8dino oto\xc4\x8danov, zato jih pogosto imenujejo Rjukju-d\xc5\xbein\xc2\xa0(\xe7\x90\x89\xe7\x90\x83\xe4\xba\xba "prebivalci oto\xc4\x8dja Rjukju). Danes se ve\xc4\x8dinoma ne strinjajo s to skupno identiteto; raje se imajo za prebivalce dolo\xc4\x8denega otoka, Japonce pa imenujejo "Jamato" ali "Naj\xc4\x8da"._NEWLINE_Prebivalci Okinave se imenujejo U\xc4\x8dinan\xc4\x8du\xc2\xa0(\xe3\x82\xa6\xe3\x83\x81\xe3\x83\x8a\xe3\x83\xbc\xe3\x83\xb3\xe3\x83\x81\xe3\x83\xa5), prebivalci Okinoerabud\xc5\xbeime in Oto\xc4\x8dja Amami Erabun\xc4\x8du\xc2\xa0(\xe3\x82\xa8\xe3\x83\xa9\xe3\x83\x96\xe3\x83\xb3\xe3\x83\x81\xe3\x83\xa5), prebivalce Okinave imenujejo U\xc4\x8dinan\xc4\x8du ali Nafan\xc4\x8du\xc2\xa0(\xe3\x83\x8a\xe3\x83\xbc\xe3\x83\x95\xe3\x82\xa1\xe3\x83\xb3\xe3\x83\x81\xe3\x83\xa5, ljudje iz Nahe). Drugi izrazi, ki se uporabljajo, so Amamin\xc4\x8du (\xe3\x82\xa2\xe3\x83\x9e\xe3\x83\x9f\xe3\x83\xb3\xe3\x83\x81\xe3\x83\xa5) in\xc2\xa0\xc5\xa0iman\xc4\x8du\xc2\xa0(\xe3\x82\xb7\xe3\x83\x9e\xe3\x83\xb3\xe3\x83\x81\xe3\x83\xa5) na Oto\xc4\x8dju Amami\xc2\xa0Jejamabitu\xc2\xa0(\xe3\x82\xa4\xe3\x82\xa7\xe3\x83\xbc\xe3\x83\xa4\xe3\x83\x9e\xe3\x83\x93\xe3\x83\x88\xe3\x82\xa5) na Oto\xc4\x8dju Jaejama\xc2\xa0Junnu\xc4\x8du\xc2\xa0(\xe3\x83\xa6\xe3\x83\xb3\xe3\x83\x8c\xe3\x83\xb3\xe3\x83\x81\xe3\x83\xa5) na Jorond\xc5\xbeimi in\xc2\xa0Mjakun\xc4\x8du\xc2\xa0(\xe3\x83\x9f\xe3\x83\xa3\xe3\x83\xbc\xe3\x82\xaf\xe3\x83\xb3\xe3\x83\x81\xe3\x83\xa5\xe3\x83\xbc) na Oto\xc4\x8dju Mijako.\n_START_SECTION_\nVera\n_START_PARAGRAPH_\nAvtohtona vera na oto\xc4\x8dju je temeljila na spo\xc5\xa1tovanju prednikov in razmerja med \xc5\xbeivim in mrtvim, bogovi in duhovi naravnega sveta. Nekatera prepri\xc4\x8danja ka\xc5\xbeejo na animisti\xc4\x8dne korenine, kot so lokalni duhovi\xc2\xa0in druga bitja, uvr\xc5\xa1\xc4\x8dena med bogovi in ljudmi. Na versko prakso so vplivale kitajske religije (taoizem, konfucianizem in folklora), budizem in japonski \xc5\xa1intoizem._NEWLINE_Katoli\xc4\x8dani so prisotni od leta 1947, ko je bila ustanovljena Apostolska administracija za Okinavo in Ju\xc5\xbene otoke.\n_START_SECTION_\nYakushima\n_START_PARAGRAPH_\nOto\xc4\x8dje Tokara pre\xc4\x8dka pomembna biogeografska \xc4\x8drta Vatase. Jaku\xc5\xa1ima (in Osumi) spada v mejno obmo\xc4\x8dje, na ju\xc5\xbeno limito severne palae-arkti\xc4\x8dne regije, za katero so zna\xc4\x8dilne tiso\xc4\x8dletja stare cedre. Otok je del narodnega parka Kiri\xc5\xa1ima-Jaku, ki je postal leta 1993 del UNESCO\xc2\xa0svetovne dedi\xc5\xa1\xc4\x8dine.\n_START_SECTION_\nAmami, Okinava, Mijako, in Jaejama\n_START_PARAGRAPH_\nJu\xc5\xbeno od \xc4\x8drte Vatase je zna\xc4\x8dilna ekoregija subtropski vla\xc5\xbeen gozd. Flora in favna imata veliko skupnega s Tajvanom, Filipini in jugovzhodno Azijo. Ob otokih so pomembni koralni grebeni, ki jih ogro\xc5\xbea sedimentacija in evtrofikacija kot posledica kmetijstva in ribolova.'